OpenLLM-France/wikimedia huggingface dataset:
# Abell 2744

Abell 2744, sobrenomenat com a Cúmul de Pandora, és un cúmul de galàxies gegants resultat de l'apilament simultani d'almenys quatre cúmuls de galàxies menors separats, que va tenir lloc durant un interval de 350 milions d'anys. Les galàxies en el cúmul contribueixen amb menys del 5% de la seva massa. El gas (al voltant del 20%) és tan calent que és detectable únicament en rajos X. La distribució de matèria fosca invisible contribueix amb al voltant del 75% de la massa del cúmul.
Aquest cúmul mostra també un halo de ràdio, juntament amb altres cúmuls d'Abell. Té un prominent halo central, a més d'una cua estesa, que podria ser radiació residual o una extensió de l'halo central
Abell 2744 va ser estudiat pel grup de Julian Merten i col·laboradors de la Universitat de Heidelberg, Alemanya. En el seu estudi van combinar dades del Telescopi espacial Hubble, Subaru i VLT juntament amb 34 imatges produïdes de manera natural per lents gravitacionals d'11 galàxies. Amb això van obtenir mapa detallat del cúmul i van trobar una morfologia semblant a la trobada en el Cúmul Bala (1I 0657-56). El cúmul és el resultat d'una col·lisió de cúmuls, la qual va produir una sèrie de subestructures d'al voltant de 10¹⁴ masses solars.
El cúmul va rebre el nom de «Cúmul de Pandora» pel grup de Merten. D'acord amb un dels membres d'aquest grup, Renato Dupke: «L'anomenàrem “Cúmul de Pandora” perquè igual que la caixa de Pandora molts fenòmens estranys i diferents es van alliberar a partir de la col·lisió».

## Referències

* ↑ «[[d:Special:EntityPage/Q66381047|The L_X_-{sigma} relation for galaxies and clusters of galaxies]]» (en anglès). Letters of the Astrophysical Journal, 2001, pàg. 129–132. DOI: 10.1086/321710.
* ↑ George Ogden Abell «A catalog of rich clusters of galaxies». The Astrophysical Journal Supplement Series, 01-05-1989, pàg. 1–138. DOI: 10.1086/191333.
* 1 2 Carole Jackson «The 2dF Galaxy Redshift Survey: a targeted study of catalogued clusters of galaxies» (en anglès). Monthly Notices of the Royal Astronomical Society, 1, 01-01-2002, pàg. 87–101. DOI: 10.1046/J.1365-8711.2002.04958.X.
* ↑ A Comparison of Radio and X-Ray Morphologies of Four Clusters of Galaxies Containing Radio Halos, F. Govoni, T. A. Ensslin, L. Feretti, G. Giovannini
* ↑ Merten, J.; et al. «Creation of cosmic structure in the complex galaxy cluster merger Abell 2744». Monthly Notices of the Royal Astronomical Society, 417, 1, 2011, pàg. 333–347. DOI: 10.1111/j.1365-2966.2011.19266.x [Consulta: 11 febrer 2014].
* ↑ Renato Dupke quoted at Pandora's Cluster - a galactic crash investigation Comunicat de premsa del 22 de juny de 2011
* ↑ ; Jenkins, Ann; Villard, Ray «NASA's Hubble and Spitzer Team up to Probe Faraway Galaxies». NASA, 07-01-2014 [Consulta: 8 gener 2014].

## Enllaços externs

* Imatge en l'espectre visible, Telescopi Espacial Hubble (Lars Holm Nielsen et al) consultat el 20 de setembre de 2011.
# Springville (Alabama)

Springville, Alabama és una població dels Estats Units a l'estat d'Alabama. Segons el cens del 2000 tenia 2.521 habitants.

## Demografia

Segons el cens del 2000, Springville tenia 2.521 habitants, 990 habitatges, i 767 famílies La densitat de població era de 152,1 habitants/km².
Dels 990 habitatges en un 34,4% hi vivien nens de menys de 18 anys, en un 62,8% hi vivien parelles casades, en un 11,5% dones solteres, i en un 22,5% no eren unitats familiars. En el 20,5% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,9% tenia menys de 18 anys, un 6,9% entre 18 i 24, un 30,1% entre 25 i 44, un 26,2% de 45 a 60 i un 11,9% 65 anys o més.
L'edat mediana era de 38 anys. Per cada 100 dones hi havia 97,4 homes. Per cada 100 dones de 18 o més anys hi havia 88,5 homes.
La renda mediana per habitatge era de 43.397 $ i la renda mediana per família de 53.859 $. Els homes tenien una renda mediana de 35.977 $ mentre que les dones 25.542 $. La renda per capita de la població era de 20.518 $. Aproximadament el 8% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Springville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Springville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Ívkino

Ívkino (en rus: Ивкино) és un poble de l'óblast d'Arkhànguelsk, a Rússia, segons el cens del 2012 no tenia cap habitant.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Antonio Karmona Herrera

Antonio Karmona Herrera (Bermeo, 24 de març de 1968) és un exfutbolista basc, que ocupava la posició de defensa.
Va començar a despuntar al Sestao SC a principis de la dècada dels 90. Amb els verd-i-negres juga tres anys a Segona fins al descens el 1993. Tornaria a la categoria d'argent la temporada 95/96, ara amb la SD Eibar, i tan sols un any després, recala al Deportivo Alavés.
Amb els vitorians puja a primera divisió el 1998. Començava l'època més important del club basc, aconseguint fites com un sisè lloc a la Lliga o ser finalista a la Copa de la UEFA del 2001. En aquella final, perduda contra el Liverpool, Karmona va ser expulsat. El defensa bermeotarra va ser el capità de l'equip en aquests anys.
El 2003, després del descens de l'Alavés, Karmona fitxa pel SD Eibar, on milita dues temporades abans de retirar-se. Entre Primera i Segona Divisió, el defensa ha jugat més de 400 partits.
Posteriorment, ha format part del cos tècnic de l'Athletic Club.

## Selecció basca

Karmona ha estat internacional amb la selecció de futbol del País Basc.
# Torre del Roser (Sant Feliu de Llobregat)

La Torre del Roser és una obra historicista de Sant Feliu de Llobregat (Baix Llobregat) protegida com a Bé Cultural d'Interès Local.

## Descripció

Casa de planta més quadrada que rectangular, formada per planta baixa i dos pisos. El primer presenta balconada i el segon galeria. Les finestres de la façana principal són polilobulades, d'estil neo-àrab. Les de la façana lateral són rectangulars. Hi ha dues torres; una, de base quadrada, incorporada a un lateral de l'edifici, i una altra per sobre el terrat de balustres, també de base quadrada. Les portes i finestres han estat tapiades.

## Referències

* ↑ «Torre del Roser». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].
# South Plainfield

South Plainfield és una població dels Estats Units a l'estat de Nova Jersey. Segons el cens del 2007 tenia 22.696 habitants.

## Demografia

Segons el cens del 2000, South Plainfield tenia 21.810 habitants, 7.151 habitatges, i 5.856 famílies. La densitat de població era de 1.007,3 habitants/km².
Dels 7.151 habitatges en un 37,6% hi vivien nens de menys de 18 anys, en un 66,8% hi vivien parelles casades, en un 10,9% dones solteres, i en un 18,1% no eren unitats familiars. En el 15,3% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,01 i el nombre mitjà de persones que vivien en cada família era de 3,35.
Per edats la població es repartia de la següent manera: un 25,1% tenia menys de 18 anys, un 7,2% entre 18 i 24, un 29,9% entre 25 i 44, un 23,7% de 45 a 60 i un 14,1% 65 anys o més.
L'edat mediana era de 38 anys. Per cada 100 dones de 18 o més anys hi havia 92,6 homes.
La renda mediana per habitatge era de 67.466 $ i la renda mediana per família de 72.745 $. Els homes tenien una renda mediana de 47.465 $ mentre que les dones 34.329 $. La renda per capita de la població era de 25.270 $. Aproximadament el 2,3% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Plainfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- South Plainfield». American Fact Finder. Oficina del Cens dels Estats Units, 12-01-2010.
# Cascades Mumbuluma

Les cascades Mumbuluma són unes sèrie de salts del riu Luapula, a Zàmbia. La població més propera és Mansa, a la província de Luapula (Zàmbia), situada a 32 km de les cascades.
Les cascades són un monument nacional de Zàmbia. Aquestes consten de dos salts separats uns 30 metres amb una profunda piscina a la base de les cascades.

## Referències

* ↑ Gray, William; Zambia and Victoria Falls, p. 106. Ed. New Holland Publishers (2007). ISBN 978-1845378134
* ↑ VVAA; Waterfalls of Zambia: Victoria Falls, Kalambo Falls, Ntumbachushi Falls, Ngonye Falls, Lumangwe Falls, Mutumuna Falls, Mumbuluma Falls. Ed. General Books (2010). ISBN 978-1157011507
* ↑ McIntyre, Chris; Bradt Zambia: The Bradt Travel Guide, pp 360-361. Ed. Bradt Travel Guides (2008). ISBN 978-1841622262

## Vegeu també

* Cascades Musonba
* Llista de cascades
# Abril d'Urgell

Abril d'Urgell o Abril Peláez (segle xiii) fou un bisbe d'Urgell, probablement gallec o d'origen gallec, de Sant Jaume de Compostel·la.
Va ser mestre de teologia i ardiaca a Salamanca. A Urgell va intentar eliminar les doctrines càtares o albigeses que s'havien introduït amb força. Junt amb l'inquisidor Pere de Cadireta va condemnar la memòria d'Arnau I de Castellbò, darrer vescomte català de Castellbò, mort el 1226, tot i que el vescomte s'havia reconciliat amb l'església; s'especula que la condemna fou motivada per la insubordinació del comte de Foix i vescomte de Castellbò, que era feudatari del bisbe per les Valls d'Andorra.

## Referències

* GEC, 1, 78
# So antihiàtic

Un so antihiàtic (també anomenat epèntesi antihiàtica) és un fenomen vocàlic que es produeix en seqüències amb vocal mitjana anterior seguida de vocal baixa. No hi ha realitzacions antihiàtiques en català oriental. És un fenomen propi de la llengua col·loquial i està en retrocés. En són un exemple les seqüències: pa-j-ella (paella/paiella); ide-j-a (idea/ideia); re-j-al (real/reial). En seqüències fonètiques com són ae i ea l'element antihiàtic -j- s'insereix pel caràcter palatal d'aquest so.
Un fenomen amb identitat de raó a la inserció antihiàtica és la inserció consonàntica.
# Antonio Larreta

Antonio Larreta (Montevideo, 14 de desembre de 1922 - 19 d'agost de 2015), també conegut com a Taco Larreta, va ser un escriptor, crític i autor uruguaià. Va escriure guions cinematogràfics i el 1980 va guanyar el premi Planeta amb Volavérunt. També va participar com actor a la pel·lícula La ventana, per la que va rebre el premi al millor actor a la XV Mostra de Cinema Llatinoamericà de Catalunya.

## Filmografia
### Guió

* 1980: La veritat sobre el cas Savolta
* 1981: Gary Cooper, que estás en los cielos
* 1982: Parlem aquesta nit (Hablamos esta noche)
* 1984: Els sants innocents (Los santos inocentes)
* 1986: La casa de Bernarda Alba
* 1989: El río que nos lleva
* 1990: Jo, la pitjor de totes (Yo, la peor de todas)
* 1990: Río Negro
* 1992: El maestro de esgrima

### Referència literària

* 1999: Volavérunt (guanyadora del Premi Planeta)

## Referències

* ↑ «Falleció el actor Antonio "Taco" Larreta» (en castellà), 19-08-2015. [Consulta: 20 agost 2015].
* ↑ informaworld. «Antonio Larreta in exile». [Consulta: 8 maig 2011].
* ↑ Muere Antonio Larreta, autor de 'Volavérunt' y creador de la serie Curro Jiménez, El Mundo, 290 d'agost de 2015
* ↑ El País. «Estrenan una Película Argentina que Protagoniza Antonio Larreta» (en castellà), 08-10-2009. Arxivat de l'original el 2011-02-04. [Consulta: 8 maig 2011].
# Torre del Senyor

Torre del Senyor és una important masia del poble de Sapeira, de l'antic terme ribagorçà de Sapeira, pertanyent actualment al municipi de Tremp. Està situada al nord-est de Sapeira, al vessant sud-oest de lo Tossal, a la dreta del barranc de Llepós.
La masia inclou un edifici principal, habitatge, acompanyat de corrals i pallers; totes les edificacions s'estructuren al voltant d'un pati enllosat. L'habitatge consta de planta baixa, pis i golfes. L'aparell constructiu és de pedra del país sense tallar rejuntada amb fang i arrebossat. Disposa de diverses obertures distribuïdes de manera irregular, combinen formes quadrangulars i rectangulars acabant en llinda de fusta, excepte dues finestres que acaben en arc rebaixat. La coberta és a doble vessant feta amb embigat de fusta i teula àrab.

## Referències

* ↑ «Torre del Senyor». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].

## Enllaços externs

* Institut Cartogràfic de Catalunya
# Simon van der Meer

Simon van der Meer (La Haia, Països Baixos 1925 - Ginebra, Suïssa 2011) és un físic neerlandès guardonat amb el Premi Nobel de Física l'any 1984.

## Biografia

Va néixer el 24 de novembre de 1925 a la ciutat de La Haia. El 1945, un cop acabada la Segona Guerra Mundial, pogué ingressar a la Universitat de Delft per estudiar física, on aconseguí el doctorat l'any 1952. Aquell mateix any ingressà als laboratoris de l'empresa Philips d'Eindhoven i el 1956 ingressà al CERN (Suïssa), on hi restà fins al 1990.
Va morir a Ginebra el 4 de març de 2011.

## Recerca científica

La seva estada al CERN li va permetre treballar, juntament amb el físic italià Carlo Rubbia, amb l'accelerador de partícules, cosa que els portà a descobrir l'existència de dues noves partícules, anomenats Bosó W i Bosó Z.
L'any 1984 fou guardonat, al costat de Rubbia, amb el Premi Nobel de Física pels seus treballs que han permès descobrir el Bosó W i Z.

## Enllaços externs

* «Simon van der Meer» (en anglès). The Nobel Prize. The Nobel Foundation.
# Callichthys oibaensis

Callichthys oibaensis és una espècie de peix de la família dels cal·líctids i de l'ordre dels siluriformes.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: riu Magdalena (Colòmbia).

## Referències

* ↑ uBio (anglès)
* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* ↑ Ardila Rodríguez, C. A., 2005. Callichthys oibaensis, una nueva especie de pez para el departamento de Santander -- Colombia (Siluriformes: Callichthyidae). Mem. del VIII Simposio Colombiano de Ictiología: 31-43.
* 1 2 «Callichthys oibaensis» (en anglès). FishBase. Froese, Rainer; Pauly, Daniel (editors).
* ↑ Mojica, J.I., G. Galvis, P. Sánchez-Duarte, C. Castellanos i F.A. Villa-Navarro, 2006. Peces del valle medio del río Magdalena, Colombia. Biota Colombiana 7(1):23-38.
# Abril (desambiguació)

«Abril» té aquests significats:
* Abril
* Biografies:
** Abril d'Urgell o Abril Peláez (segle xiii), bisbe d'Urgell, probablement gallec o d'origen gallec, de Sant Jaume de Compostel·la
** Albert Abril
** Amadeu Abril i Abril (Barcelona, 1961), jurista català i internauta promotor del domini .cat.
** Bartomeu Abril (segles XVI-XVII) picapedrer i escultor valencià establert a Toledo a principis del segle XVII
** David Abril Hervás
** Fernando Abril Martorell
** Joan Abril i Guanyabens (Mataró, 1852 - Tortosa, 1939), arquitecte mataroní instal·lat a Tortosa
** Joaquín Abril Martorell (Picassent, 1928), polític valencià diputat al Congrés dels Diputats en la 3a i 4a legislatures
** José María Abril Blanco (Valladolid, 1970), futbolista castellanolleonès que ocupava la posició de migcampista
** Josep Abril i Llinés (el Masnou, 1879 -Santiago de Xile, 1929), comerciant i polític català
** Josep Abril i Virgili (1869-1918), poeta i dramaturg català especialitzat en obres que contenien lliçons morals populars i fàcils de comprendre
** Margarida Abril i Gonzàlez (Argentona, 1910 – Mataró, 2003), política catalana
** Santos Abril y Castelló (Alfambra, Terol, 1935), cardenal espanyol, arxipreste de la basílica de Santa Maria la Major
** Sílvia Abril (Mataró, Maresme, 1971), actriu catalana
** Victoria Abril
** Xavier Abril de Vivero
* Miscel·lània: Sublevació o Revolta d'abril, insurrecció organitzada pels búlgars de l'Imperi otomà
# Socchieve

Socchieve (friülà Soclêf) és un municipi italià, dins de la província d'Udine. És situat dins la Val Tagliamento, a la Cjargne. L'any 2007 tenia 950 habitants. Limita amb els municipis d'Ampezzo, Enemonzo, Forni di Sotto, Ovaro, Preone, Raveo, Tramonti di Sopra (PN), Tramonti di Sotto (PN).

## Administració

Llista d'alcaldes :
| Període | Identitat | Partit |
| 2004- | Luciano Mazzolini | Llista cívica |
# Xanca andina

La xanca andina (Grallaria andicolus) és una espècie d'ocell de la família dels gral·làrids (Grallariidae).

## Hàbitat i distribució

Espesures de falgueres, dens sotabosc i vegetació de muntanya dels Andes, del nord, centre i sud-est del Perú i oest de Bolívia.

## Referències

* ↑ «Xanca andina». Cercaterm. TERMCAT, Centre de Terminologia. Rev. 10/06/2021(català)
# Callicrates (cràter)

Callicrates és un cràter d'impacte en el planeta Mercuri de 68 km de diàmetre. Porta el nom de l'arquitecte de l'antiga Grecia Cal·lícrates (segle v aC), i el seu nom va ser aprovat per la Unió Astronòmica Internacional el 1976.

## Referències

* ↑ «Callicrates». Gazetteer of Planetary Nomenclature. United States Geological Survey, 07-10-2016. [Consulta: 31 maig 2017].

## Vegeu també

* Llista de cràters de Mercuri
# Abril

* Per a altres significats, vegeu «Abril (desambiguació)».
L'abril és el quart mes de l'any en el calendari gregorià i té 30 dies. En el calendari romà primitiu (s. VIII) era el segon mes de l'any, que començava al març. El seu nom en llatí era aprilis, format a partir d'Apru, nom etrusc de la deessa grega Afrodita. També es creu que evoca la paraula "obrir" en llatí, ja que s'obren més els dies, duren més. Abril tenia trenta dies en el primitiu calendari romà, però va passar a tenir-ne 29 en el calendari lunar de Numa Pompili. El calendari julià li va restituir el trentè dia. Els seus símbols són el diamant i la margarida.
Per als anglosaxons era l'oster-monath, en honor d'una deessa que va originar la Pasqua.

## Esdeveniments

* El 2 d'abril se celebra el dia internacional del llibre infantil i juvenil.
* El 7 d'abril se celebra el dia mundial de la Salut
* El 23 d'abril se celebra el diada de sant Jordi, patró de Catalunya
* El 25 d'abril se celebra la Diada del País Valencià
* El 27 d'abril se celebra el dia de la Mare de Déu de Montserrat, patrona de Catalunya
* El 28 d’abril del 2024 se celebra el 1r acte dels 600 anys de gegants a Catalunya i al Món, amb la Trobada Nacional de Gegants, amb més de 230 colles i 600 gegants

## Referències

* ↑ «Birth Months, Flowers, and Gemstones» (en anglès). Arxivat de l'original el 2012-09-11. [Consulta: 8 juliol 2012].
* ↑ (anglès) Reginald C. Couzens, The stories of the months and days, p.20
# Callichilia monopodialis

Callichilia monopodialis és una planta de la família de les apocinàcies (Apocynaceae).

## Descripció

Callichilia monopodialis creix com un arbust de fins a 2 m d'alçada. Té flors blanques.

## Distribució i hàbitat

Callichilia monopodialis és endèmic al Camerun. El seu hàbitat és de terra baixa fins a boscos submontans, a altituds de 200-950 m.

## Conservació

Callichilia monopodialis s'ha avaluat com a Vulnerable a la Llista vermella de la UICN. L'espècie està àmpliament amenaçada per l'artigatge de l'agricultura i per l'expansió urbana a prop de Yaoundé.

## Referències

* ↑ «Callichilia monopodialis». Royal Botanic Gardens, Kew. [Consulta: 10 setembre 2021].
* 1 2 Cheek, M. (2014). "Callichilia monopodialis." 2014 Llista Vermella de la UICN. Unió Internacional per a la Conservació de la Natura, edició 2014. [Consulta: 10 de setembre de 2021]
# Adolf Azoy i Castañé

Adolf Azoy i Castañé (Barcelona, 1901 - Barcelona, 1988) va ser un otorrinolaringòleg català. Va ser catedràtic de la Universitat de Sevilla i de la Universitat de Barcelona, i fou director de l'Hospital Clínic. Va ser membre de la Reial Acadèmia de Medicina, i president de la Societat Catalana de Medicina Aeronàutica i Espacial. Treballà extensament en gairebé tots els camps de la seva especialitat; principalment, en la fisiopatologia dels vertígens, la patologia del vol i els aspectes quirúrgics.
Nascut a Barcelona, seguí l'especialitat del seu pare, l'otorrinolaringologia. De jove es preocupà per la psicologia de l'audició, i treballà amb Emili Mira en els primers anys de l'Institut Psicotècnic de la Generalitat, on estudià els problemes de la psicologia de l'audició. Quan era catedràtic a la Universitat de Sevilla, va optar a la vacant de la càtedra de la Facultat de Medicina de la Universitat de Barcelona quan el titular, Ferran Casadesús i Castells, es va jubilar. Va competir amb Rossend Poch Vinyals, que era catedràtic de la Universitat de Granada. Fou nomenat a finals del 1954, càtedra que va regentar fins a la seva jubilació l'any 1971.
A la Universitat de Barcelona fou l'introductor de l'estudi de l'olfacció, l'audiometria, les exploracions laberíntiques, i la cirurgia dels sins paranasals. També organitzà el servei amb criteris més moderns. Seria secretari de la facultat (en temps de Sánchez Lucas) i director de l'Hospital Clínic (1967-1971) substituint a Usandizaga. El 1969 ingressà a l'Acadèmia de Medicina de Barcelona amb un treball titulat Audiotrauma. Amb l'entrada d'Azoy es volgué fer "foc nou", i es produí una diàspora de metges del servei. Molts d'ells s'incorporaren al servei de l'Hospital de Sant Pau. Com a professor adjunt hi hagué Manuel Maños Gozalbo, i més tard el professor adjunt seria Josep Traserra Parareda que el substituiria en la càtedra.

## Referències

* ↑ «Adolf Azoy i Castañé». Gran Enciclopèdia Catalana. Barcelona: Grup Enciclopèdia Catalana.
* ↑ 4. L'escola d'Otorrinolaringologia de la Facultat de Medicina de la Universitat de Barcelona (1915-2002) Catàleg de l'exposició Otorrinolaringologia Arxivat 2014-09-09 a Wayback Machine. Exposició del 22 d'abril al 30 de juny de 2009. Facultat de Medicina. Carrer de Casanova, 143. Barcelona